कासगंज/पटियाली। नगर में बीते तीन दिनों से नगर पंचायत अधिशाषी अधिकारी आदित्य प्रकाश के निर्देश पर नगर पंचायत कर्मियों द्वारा ध्वनिवर्धक यंत्र से दुकानदारों को चेतावनी दी जा रही है कि बिक्री का सामान पालीथीन में न बेचें अन्यथा संबंधित दुकानदार के खिलाफ कार्रवाई अमल में लायी जायेगी तथा नियमानुसार जुर्माना बसूला जायेगा। अधिशाषी अधिकारी ने जानकारी दी कि शासन के निर्देशानुसार नगर को साफ एवं स्वच्छ बनाये रखने तथा स्वस्थ जीवन के लिये पालीथन का प्रयोग पूरी तरह से पाबंद है इसलिये हर दुकानदार तथा आम आदमी को इस अभियान को सफल बनाने में सहयोग देना होगा। उन्होने लोगो से अपील की।